הוועדה המשותפת של הוועדה לביטחון לאומי וועדת החוקה, חוק ומשפט לדיון בהצעות חוק המאבק בכלי נשק הבלתי חוקיים (תיקוני חקיקה) (פ/2392/25 ו-פ/2394/25), כנסת 25, פרוטוקול מספר 4, 2023-03-22 00:00

צביקה פוגל: בוקר טוב לכולם

צביקה פוגל:  למי שיש שעון וישים לב, אנחנו בשעה 09:02

צביקה פוגל:  אני רוצה להתחיל את הדיון החשוב הזה בשתי הערות תזכורת לעצמנו, ברשותכם

צביקה פוגל:       למי ששכח את חשיבותו של החוק הזה, אני מבקש להזכיר פעם נוספת

צביקה פוגל:  אנחנו כאן מכיוון שנוצר הצורך לחוקק חוק שגם יאפשר לנו לאכוף וגם יהווה הרתעה לכל מי שרוצה או חושב או כבר בפועל היום מחזיק נשק לא חוקי בביתו או לכל מי שפחות חפץ לשתף איתנו פעולה ולתת לנו מידע שקיים אצלו כדי לתת מענה לפשעים שמתבצעים בסביבתו כשאני מדבר על כל נושא אמצעי הצילום

צביקה פוגל:      החוק הזה הוא פריצת דרך, הוא משהו שלא היה לנו עד היום

צביקה פוגל:  אנחנו מתבססים על חוקים נוספים, לומדים מהם כדי לראות איך אנחנו באמת מיישמים אותו בצורה הטובה ביותר

צביקה פוגל:       שלא יהיה כאן ספק לאף אחד, זאת התזכורת השנייה, אין לי כוונה לפגוע בזכויות הפרט אבל זכויות הפרט הן גם זכויותיהם של הנפגעים ולא רק של אלה שאנחנו נכנסים אליהם הביתה

צביקה פוגל:  שלא נשכח את זה עת אנחנו דנים בדיונים על כל נושא בנושא הזה של הצעת החוק למאבק בכלי נשק בלתי חוקיים

צביקה פוגל:       על החוק הזה קיימנו כבר מספר דיונים, יש לא מעט הסכמות, יש גם לא מעט ויתורים

צביקה פוגל:  אני חייב לומר זאת

צביקה פוגל:  אנחנו הולכים להוראת שעה בה נתח חשוב ממה שרצינו שיופיע, לא יופיע

צביקה פוגל:  בגלל שלא הצלחנו למצוא פתרונות יצירתיים לכל הנושא של הקנס, החלטנו לרדת מזה

צביקה פוגל:  אני אומר לכם שאני לא עושה את זה ברצון רב אבל אני עושה את זה בנפש חפצה מכיוון שמה שחשוב באמת זה להרים את החוק הזה, להוציא אותו לשטח, לבחון אותו בשנה הקרובה כי הוא הוראת שעה ולראות בסופו של דבר בתום שנה היכן אנחנו עומדים, מה נכון לשנות, מה נכון להוסיף ומה נכון לגרוע

צביקה פוגל:  זה תהליך

צביקה פוגל:  כדי לקיים את התהליך הזה אנחנו נצטרך את הנתונים כמו שצריך ולהריץ את החוק הזה ולראות באמת שהמשטרה ושאר הכוחות מנצלים את העניין הזה

צביקה פוגל:       אנחנו עכשיו נעבור על הצעת החוק כפי שהיא סוכמה נכון לעכשיו, נשמע היכן יש לנו נקודות התלבטות או חוסר הסכמה מלאה, ונראה איך אנחנו מתגברים על זה

צביקה פוגל:  אם לא נתגבר על זה, אנחנו חברי הכנסת נראה מה אנחנו מעלים כאשר הרעיון הוא שכבר היום זה יועלה לקריאה שנייה ושלישית ובעוד חודשיים – ב-15 במאי – החוק הזה יתחיל להתבצע בשטח

צביקה פוגל:       בואו ניתן יד

צביקה פוגל:  נעשה את זה מקצועי, נעשה את זה מעמיק ונצא מכאן עם בשורה לעם ישראל

צביקה פוגל:       איילת, בבקשה

איילת לוי נחום: אנחנו בהכנה לקריאה שנייה ושלישית

איילת לוי נחום:       אני מבינה שכרגע יש אתשאלת הדיווחים שנגיע אליה והשנייה היא שאלה לגבי הסדר החילוט שחל בהצעת החוק

איילת לוי נחום:  אני מציעה אדוני היושב ראש שנתחיל בהקראה מסודרת וכשנגיע לדיווחים נדון

צביקה פוגל: זה בדיוק מה שנעשה

איילת לוי נחום: הצעת חוק המאבק בכלי הנשק הבלתי חוקיים (תיקון חקיקה והוראת שעה), התשפ"ג-2023     פרק א': מטרת החוק ושמירת סמכויות     

איילת לוי נחום:   מטרת חוק זה לפעול לצמצום מספרם של כלי הנשק הבלתי חוקיים המשמשים ארגוני פשיעה ופשיעה חמורה באמצעות מתן כלים למשטרת ישראל וליתר רשויות אכיפת החוק להתמודד עם התופעה

איילת לוי נחום: הוראות חוק זה באות להוסיף על סמכויות חיפוש ועבירות בנשק לפי כל דין ולא לגרוע מהן

איילת לוי נחום:      פרק ב': הוספת עילות חיפוש בלא צו חיפוש – הוראת שעה     

איילת לוי נחום: בפקודת סדר הדין הפלילי (מעצר וחיפוש) (נוסח חדש), התשכ"ט-1969, בסעיף 25, האמור בו יסומן "(א)" ואחריו יבוא:     "(ב)	נוסף על האמור בסעיף קטן (א), בתקופה של שנה החל מיום כ"ד באייר התשפ"ג (15 במאי 2023) (בסעיף זה – תקופת הוראת השעה), שוטר רשאי, בלא צו חיפוש, להיכנס ולחפש בכל בית או מקום אם –     

איילת לוי נחום: התעורר חשד סביר זה מקרוב שיש בבית או במקום תיעוד או מצלמה העשויים לשמש ראיה לביצוע פשע חמור או עבירה לפי סעיפים 144(א), (ב) או 340א(ב) לחוק העונשין, אם אי-ביצוע החיפוש באופן מיידי יסכן את מטרת החיפוש, ולא ניתן לקבל צו חיפוש לנוכח הצורך לבצע את החיפוש באופן מיידי כדי למנוע את העלמת הראייה או הפגיעה בה

איילת לוי נחום: (ג)	על חיפוש לפי סעיף קטן (ב) יחולו הוראות אלה:     

איילת לוי נחום: החיפוש יתועד באופן שייקבע בנוהלי המשטרה

איילת לוי נחום:  אין בהוראות פסקת משנה זו כדי לגרוע מהוראות סעיף 26

איילת לוי נחום: (ד)	

איילת לוי נחום:  המאוחר בה:     

איילת לוי נחום: מספר האישורים לחיפוש ללא צו שניתנו לפי סעיף קטן (ב) והעבירות שבשלהן ניתנו האישורים

איילת לוי נחום: מספר כלי הנשק שנתפסו לפי סעיף קטן (ב)(1)

איילת לוי נחום: לפני תום תקופת הוראת השעה – כאן נצטרך לקבוע מועד מדויק - ידווח פרקליט המדינה לוועדה לביטחון לאומי של הכנסת על מספר כתבי האישום שהוגשו בתיקים שבהם בוצע חיפוש לפי הוראות סעיף קטן (ב)

איילת לוי נחום:      (ה)	בסעיף זה -     		"חוק העונשין" – חוק העונשין, התשל"ו-1977

איילת לוי נחום:      		"נשק" ו"חלק בנשק" – כהגדרתם בסעיף 144(ג) לחוק העונשין

איילת לוי נחום:  		 "פשע חמור" – עבירה שדינה מאסר עשר שנים או יותר או עבירה של סחיטה באיומים לפי סעיף 428 לחוק העונשין"

איילת לוי נחום:      אני עוצרת כאן כדי שנוכל להתייחס לסעיף הדיווחים

איילת לוי נחום:  אני מבינה שהיו הערות לגבי הסעיף הזה

איילת לוי נחום:  אם הבנתי את ההערות, יש איזשהו

איילת לוי נחום:  לערוך דיווח פעם אחת

איילת לוי נחום:  אני חייבת לומר ש-

איילת לוי נחום:  מכיוון שיש חשיבות בדיווח לוועדה

איילת לוי נחום:  אני אשמח לקבל את התייחסות המשרדים

איילת לוי נחום:  אם אין הערות והכול טוב, אפשר להמשיך

גלעד בהט: בוקר טוב

גלעד בהט:  אני רוצה לדבר על נושא הדיווחים וגם עורכת הדין פיסמן תתייחס לזה מבחינת משרד המשפטים

גלעד בהט:  יש בקשה, ואנחנו מכבדים אותה, שאנחנו נעביר את הדיווח שלנו ליועצת המשפטית לממשלה לפני שעובר הדיווח לוועדה

גלעד בהט:  מבחינתנו זה מקובל

איילת לוי נחום: אנחנו רוצים להבין למה אי אפשר להעביר את הדיווחים במקביל

איילת לוי נחום:  אני לא חושבת שזה פוגע בפיקוח

גלעד בהט: אני אתייחס לדיווח שלנו

גלעד בהט:  משרד המשפטים יתייחס לדיווח שלו

גלעד בהט:  אנחנו כן מבקשים שלמעשה יהיו שני דיווחים במהלך הנשה הזאת ולא דיווח כל שלושה חודשים

גלעד בהט:  מבקשים שני דיווחים

גלעד בהט:  אין לי בעיה שזה יהיה לפני חצי השנה, זאת אומרת, שיהיה לפני חצי השנה ושיהיה לפני עד תום השנה

גלעד בהט:  אבל כדי שיהיה גם היגיון גם בכמות החומר שנאסוף וגם ביכולת שלנו לארגן את החומר הזה, אנחנו מבקשים שיהיו שני דיווחים

גלעד בהט:  מבחינתי, אם רוצים שהמועדים שייקבעו הם אחרי חמישה חודשים ואחרי עשרה חודשים כדי שהוועדה תוכל לקראת הדיון בתום התקופה לגבש מסקנות שלה ואת הראייה שלה לדברים, זה בסדר גמור

גלעד בהט:  אבל אני חושב שדיווח כל שלושה חודשים ייתן כאן גם איזשהו מרתון דיווחים שלא נספיק לדון בהם לפני שכבר יגיע הדיווח הבא, גם מבחינת היכולת שלנו להתארגן לדיווחים האלה ולארגן את הנתונים בצורה מסודרת

גלעד בהט:  אני מזכיר שלפי התכנון אנחנו מתחילים ב-15 במאי ויש לנו איזושהי תקופת הסתגלות וארגון של הנתונים שלנו שאנחנו צריכים לעשות גם אותה

גלעד בהט:      לכן הבקשה שלנו כלפי העברת דיווח שלנו – ואין לי בעיה שיעבור לוועדה, ליועצת המשפטית לממשלה, מבחינתי זה לא משנה

גלעד בהט:  אנחנו מעבירים את הדיווח

גלעד בהט:  כמובן לשר לביטחון לאומי

גלעד בהט:  כל אחד, גם השר לביטחון לאומי, יכול לדרוש דיווח על בסיס עתי שלו

גלעד בהט:  הוא לא צריך את החוק בשביל זה אלא הוא יכול לדרוש מהמשטרה דיווח ואנחנו כמובן נדווח לו

גלעד בהט:  מבחינתנו, אנחנו מבקשים שדיווח אחד ייעשה – ואין לי בעיה גם לנסח את זה כסעיף חוק – בתום חמישה חודשים מתחילת יישום החוק ובתום 11 חודשים או חודש לפני סיום תחולת החוק, כדי שנוכל לעשות את הסיכומים האלה

גלעד בהט:  זו הבקשה שלנו

גבריאלה פיסמן: אני אתייחס לסוגיית הדיווחים בהקשר של התפקיד של היועצת המשפטית לממשלה

גבריאלה פיסמן:  מבחינתנו, אנחנו מדברים על דיווחים שהם לא דיווחים סימבוליים או הצהרתיים

גבריאלה פיסמן:  זה התפקיד המהותי שלנו

גבריאלה פיסמן:  אנחנו רוצים לבדוק אותם

גבריאלה פיסמן:  אנחנו מקיימים שיח שוטף עם המשטרה על הדיווחים האלה, בסמכות שהיא סמכות של הוראת שעה

גבריאלה פיסמן:  אנחנו רוצים לבדוק את הדברים לעומק

גבריאלה פיסמן:  אם לא יינתן איזשהו פרק זמן שמאפשר לנו גם לבדוק לעצמנו, גם להגיע עם איזושהי עמדה מוסדרת לוועדה כשיתקיים הדיון, אני לא רואה טעם

איילת לוי נחום: אני לחלוטין מסכימה איתך

איילת לוי נחום:  אני לא מבינה למה צריך להיות דיווח בפרק זמן שונה לוועדה וליועצת המשפטית לממשלה

גבריאלה פיסמן: זה בדיוק מה שאני מסבירה

איילת לוי נחום: ניתן לעשות את הפיקוח והבקרה גם בשני דיווחים שניתנים במקביל, כאשר באותו מועד גם הוועדה מקבלת דיווח וגם היועצת המשפטית לממשלה מקבלת אותו

גבריאלה פיסמן: אם יש לי שאלות על הדיווח, אם אני מבקשת לבדוק את הדברים, אם אני מבקשת לקיים את הבירור המעמיק שאני עושה כשגרה מול משטרת ישראל ביחס לדיווחים שמועברים על ידה, ביחס לסמכויות שמופעלות

גבריאלה פיסמן:  כל הדבר הזה צריך פרק זמן על מנת לאפשר

גבריאלה פיסמן:  אם הוועדה תשאיר את פרקי הזמן חופפים, המשמעות היא שאנחנו נוכל להגיע לוועדה עם איזשהו בירור מקדמי אולי שנעשה מול הכנסת ולא יהיה ביחס לנתונים שיועברו לוועדה

איילת לוי נחום: כן, אבל הדיווח הוא דיווח על נתונים

איילת לוי נחום:  זה שאחר כך ניתן לשאול שאלות ולעשות את הבקרה, את זה אני מקבלת ואני מסכימה איתך במאה אחוזים

איילת לוי נחום:  אבל הדיווח כשלעצמו הוא דיווח על נתון

איילת לוי נחום:  אני לא רואה סיבה למה הוועדה צריכה לקבל את הנתונים בצורה שונה או במועד אחר מזה שמקבלת היועצת המשפטית לממשלה

גבריאלה פיסמן: שוב, אם את חושבת שלא יהיו שאלות בכלל לוועדה - - -     

איילת לוי נחום: יהיו שאלות ואפשר לברר אותן

איילת לוי נחום:  הנתון עצמו הוא נתון שבעובדה

גבריאלה פיסמן: הנתון הוא בעובדה

גבריאלה פיסמן:  הנתון צריך להיבדק

גבריאלה פיסמן:  מבחינתנו הוא צריך להיבדק לעומק

גבריאלה פיסמן:  אנחנו רוצים לבדוק את הדברים ולהגיע מוכנים גם לוועדה? אנחנו כמובן בודקים את הדברים בלי קשר אבל אם הוועדה תצפה לתשובות גם ביחס לנתונים, אנחנו רוצים להיות מסוגלים לתת את המענים האלה

איילת לוי נחום: הדיון בוועדה יכול להתקיים גם אם לא היה דיווח

גבריאלה פיסמן: אתם תחליטו מה שהוועדה תמצא לנכון

גבריאלה פיסמן:  אני מסבירה שכדי שנוכל לחוות את דעתנו, אנחנו צריכים פרק זמן של עיבוד הנתונים ובדיקה וקיום פיקוח מול משטרת ישראל כפי שאנחנו עושים בשגרה

איילת לוי נחום: זה כמובן להחלטת הוועדה

איילת לוי נחום:  אני חושבת שהנתונים צריכים להתקבל באותו מועד

איילת לוי נחום:  כמובן שהוועדה מקיימת דיונים על הדיווח ויש לכם זמן היערכות

איילת לוי נחום:  אלה דברים שעושים אותם בשגרה

איילת לוי נחום:  כמובן זה להחלטת הוועדה

צביקה פוגל: עוד מישהו רוצה להביע את דעתו? התנגדות? תמיכה?     

נאור שירי: בוקר טוב

נאור שירי:  כתוב "ידווחו בכתב לוועדה לביטחון לאומי", מה זה אומר בפרקטיקה? זה מכתב ששולחים לכם, לוועדה? הוא מופץ לחברי הוועדה?      

צביקה פוגל: בוודאי

נאור שירי: ומתקיים על זה דיון אחת לתקופה?     

צביקה פוגל: כן

צביקה פוגל:  אנחנו ביקשנו אחת לשלושה חודשים

צביקה פוגל:  הם רוצים אחת לחצי שנה

איילת לוי נחום: הוועדה יכולה להחליט לקיים את הדיון על הדיווח אבל חובת הדיווח היא בכתב

נאור שירי: הוועדה יכולה להחליט שלא מקיימים דיון

נאור שירי:  יושב ראש הוועדה, לא הוועדה

איילת לוי נחום: באופן רעיוני אבל מטבע הדברים אני מניחה שיתקיים דיון

צביקה פוגל: במיוחד לאור העובדה שזאת הוראת שעה ואנחנו רוצים לבדוק את ההליך

צביקה פוגל:  דרך אגב, זאת הסיבה שקבענו ארבעה דיווחים בשנה הזאת, כדי שתהיה לנו באמת יכולת לעקוב אחרי תהליך

נאור שירי: ארבעה דיווחים, זה הרבה

איילת לוי נחום: אפשר לחשוב על זה

איילת לוי נחום:  אני מבינה את ההערה

נאור שירי: אולי גם לא יצטברו להם תיקים

צביקה פוגל: גלעד העיר כאן הערה נכונה

צביקה פוגל:  אנחנו הרי לא נקיים את הדיון האחרון אחרי שנה או יותר משנה אלא לקראת סוף השנה

צביקה פוגל:  כדי שנוכל לקיים דיון אמיתי כמו שאני מתכוון לעשות כאן בוועדה לאורך כל תפקידי ולעשות את זה על בסיס נתונים, ואני אעשה את זה על בסיס שני חיתוכים, זה לא מספיק

צביקה פוגל:  כל מי שעסק אי פעם בניתוח תהליכים מבין שזה בלתי אפשרי

צביקה פוגל:  דרך אגב, זה רק בשנה הראשונה

צביקה פוגל:  יכול להיות שבשנים הבאות אחר כך זה יהיה באמת אחת לחצי שנה אבל כדי שתהיה לנו יכולת לקבל החלטות נכונות עם מעקב נכון אחרי מה שקורה, אי אפשר פחות משלושה חיתוכי מצב

צביקה פוגל:  לכן תמצאו אתם את המועדים

צביקה פוגל:  אם אתם רוצים ארבע-שלוש-שלוש כי באמת נקיים את זה אחרי עשרה חודשים או חודש וחצי לפני פג תוקפה של הוראת השעה, אין שום בעיה, אבל אני חייב, כיושב ראש ועדה, להקנות לחברי הוועדה את היכולת לקבל נתונים לא משני חיתוכים אלא מיותר וזה כדי לראות את ההליך, מה קרה כאן, איך השתפרנו כי אנחנו לומדים

צביקה פוגל:      אני מתחייב כן לעשות אחת לארבעה חודשים דיון כאן בוועדה ולראות מה ההערות שיש לנו

צביקה פוגל:  אתם תהיו שותפים לנו לעניין הזה ונראה היכן אנחנו צריכים להשתפר

צביקה פוגל:  אם נעשה את זה פעם אחת, אנחנו לא נצליח לקיים תהליך אמיתי

צביקה פוגל:      לכן אני מבקש בכל זאת

צביקה פוגל:  אני מוכן להתפשר על ארבעה

צביקה פוגל:  יכול להיות שלא לעשות ארבעה זה נראה עומס גדול מדי אבל אני רוצה להגיע למצב שחודש-חודש וחצי לפני תום תוקפה של הוראת השעה, יש לי לפחות שלושה חיתוכי מצב שאני יכול לבוא וללמוד מהם

צביקה פוגל:      לתאם את המועדים, זה נראה לי פחות קריטי

צביקה פוגל:       ליועצת המשפטית ממשרד המשפטים

צביקה פוגל:  לא תהיה בעיה

צביקה פוגל:  אנחנו לא נקבל את הנתונים ויום לאחר מכן נקיים את הדיון

צביקה פוגל:  נקבל את הנתונים, זה ייקח שבוע-שבועיים-שלושה עד שנקיים את הדיון

גבריאלה פיסמן: אדוני היושב ראש, זאת לא הדרך בה אנחנו מקיימים פיקוח

גבריאלה פיסמן:  הפיקוח שלנו מתקיים באופן מעמיק

גבריאלה פיסמן:  אנחנו בודקים את הדברים, אנחנו שואלים שאלות קונקרטיות, הרבה פעמים מקבלים תיקים ספציפיים

גבריאלה פיסמן:  אנחנו לא נוכל להגיע לוועדה מוכנים בהתייחסות לנתונים ככל שהנתונים האלה יימסרו במקביל

גבריאלה פיסמן:  אם הוועדה מצפה לאיזשהו ערך מוסף של הייעוץ המשפטי לממשלה, אני כן חושבת שצריך להינתן איזשהו פרק זמן מינימלי, פער בין הדיווחים

איילת לוי נחום: זה יכול להיקבע במועד שייקבע הדיון על הדיווחים שהתקבלו

איילת לוי נחום:  אני באמת לא מצליחה להבין למה הוועדה צריכה לקבל את זה באופן שונה

איילת לוי נחום:  אנחנו עשינו מנגנונים של דיווח מקביל לייעוץ המשפטי לממשלה ולוועדה גם בחקיקה אחרת ולא עשינו הפרדה בין המועדים

גבריאלה פיסמן: למשל?     

איילת לוי נחום: למשל בחוק הסמכת השב"כ

איילת לוי נחום:  למה אנחנו צריכים להפריד בין המועדים? קיבלנו דיווחים מקבילים

איילת לוי נחום:  לא עשינו הפרדה בין מועדי הדיווח

גבריאלה פיסמן: השאלה היא האם הוועדה מצפה לערך מוסף ביחס לנתונים המספריים

גבריאלה פיסמן:  את הפיקוח שלנו אנחנו בוודאי מקיימים

גבריאלה פיסמן:  אנחנו זקוקים לנתונים האלה

גבריאלה פיסמן:  אגב, מבחינת הוראת השעה זו הוראת שעה קריטית בראייה שלנו כי היא גם ממשיכה איתנו הלאה לחוק החיפוש הגדול שמתגבש בהקשר הזה

גבריאלה פיסמן:  מבחינתנו הפיקוח הזה ייעשה בכל מקרה

גבריאלה פיסמן:  שוב, ככל שהוועדה תבקש התייחסות קונקרטית של הייעוץ המשפטי לממשלה ביחס לנתונים, אני לא משוכנעת שמתן דיווחים מקבילים ייתן לנו את המענה

גלעד בהט: זה לא יהיה גרף רגיל אלא זאת תהיה התחלה ולאט לאט זה יתגבר

גלעד בהט:  בהערכה שלי לפחות – שוב, אני לא חוזה – בחודש הראשון יהיו מעט מאוד חיפושים כי יש תהליך כזה

גלעד בהט:  לכן אני אומר שגם אם הוועדה תקבל את הבקשה שלנו להעביר דיווח אחרי חמישה חודשים והוועדה תחליט לקיים דיון אחרי חמישה, שישה או שבעה חודשים ותודיע לנו שבוע מראש, אנחנו נוציא את הנתונים לקראת דיון בוועדה

גלעד בהט:  זה לא פוטר אותנו מנתונים עדכניים אם יתקיים דיון בוועדה

גלעד בהט:  כלומר, הוועדה הולכת לקיים דיון נוסף על ארבעה או שלושה חודשים, אנחנו נוציא נתונים

גלעד בהט:      אני אומר כאיזשהו פתיח, כאיזשהו מסגור של הדבר בהוראת שעה שאחר כך גם יכול להמשיך איתנו, אני חושב שנכון לעשות את זה כך שנעביר דיווח אחרי חמישה חודשים ואחרי עשרה חודשים לקראת הדיון שאני מניח שיהיה חודש לפני או שבועיים לפני תום התקופה כדי להחליט אם להאריך את זה או לא, ושם נביא נתונים

גלעד בהט:  תרצה הוועדה – וגם אם זה לא רשום – לקיים דיון, תיתן לנו התרעה של ארבעה-חמישה ימים, אנחנו נוציא את הנתונים ואלה יהיו נתונים עדכניים

גלעד בהט:  זה לא שנבוא ונאמר שהוצאנו את הנתונים לפני שלושה חודשים, לא מוציאים עכשיו

גלעד בהט:       לכן אני אומר שכמסגור בחוק אני מבקש שוב שזה יהיה המסגור

גלעד בהט:  יהיה דיון נוסף - יהיו נתונים נוספים

גלעד בהט:  לא יהיה פער בנתונים בהתרעה של שבוע שזה הזמן שאנחנו צריכים כדי להוציא את הנתונים

גלעד בהט:  כדיווח מסודר, להוציא מכתב ולעבור עליו, ואני מזכיר שהתהליך הזה של דיווח הוא לא רק הוצאת המכתב אלא הוא גם אחר כך מול הייעוץ המשפטי לממשלה

גלעד בהט:  זה תהליך מאוד מאוד נרחב וזה בסדר גמור

גלעד בהט:  אני אומר כאיזשהו מסגור של זה, זה כך

גלעד בהט:  אם הוועדה תרצה נתונים במועד נוסף, היא תקבל אותם בהתרעה של כמה ימים מראש

צביקה פוגל: עמדתך הובהרה היטב

צביקה פוגל:  יחד עם זאת אנחנו כוועדה מחויבים לבצע כאן תהליך מקצועי, מעמיק ונכון כדי שבסופו של דבר בתום שנת הוראת השעה נוכל לבוא עם מסקנות

צביקה פוגל:  אני אומר לכם מניסיוני הדל, אין לי ניסיון כמו שיש כאן לחלק גדול מן האנשים במסגרת הזאת, לבוא לדיון בסוף שנה כשיש לך רק שני חיתוכי מצב, זה פחות טוב מדיון שיש בו שלושה חיתוכי מצב

צביקה פוגל:  מה יהיו התאריכים, מה יהיו המועדים, נחליט עליהם אבל לדיון האחרון שיתקיים כחודש-חודש וחצי לפני תום הוראת השעה, אנחנו נבוא עם שלושה חיתוכי מצב

צביקה פוגל:      עכשיו נשאר לנו רק לקבוע את המועדים

קריאה: אם כן, אנחנו מסכמים על שלושה חיתוכים

צביקה פוגל: נכון

קריאה: הדיווח יהיה במקביל?     

צביקה פוגל: מבחינתנו הוא יהיה במקביל

צביקה פוגל:  אני מבין מה אני עלול להפסיד בדיון הראשון אבל יכול להיות שאני ארוויח את זה בדיונים האחרים

נאור שירי: אתה לא תפסיד בדיון הראשון

נאור שירי:  יהיו לך שלושה חודשים שזה יעבוד

צביקה פוגל: כן

צביקה פוגל:  יהיו לי את הנתונים אבל יכול להיות שהיועצים המשפטיים לא יגיעו עם כלל הלקחים שלהם

נאור שירי: אם כן, אני רוצה לשאול

נאור שירי:  הבקשה שלך נובעת מזה שאת אומרת שאת לא יכולה לבדוק כל מקרה ואז לתת עליו תשובות, מפאת הזמן?     

גבריאלה פיסמן: לא

גבריאלה פיסמן:  אני אומרת שיש תהליך של פיקוח

גבריאלה פיסמן:  אנחנו מקבלים נתונים ואנחנו בודקים אותם

נאור שירי: כן, אבל ההליך של הפיקוח זה כאילו מאוד מאוד מספרי

גבריאלה פיסמן: נכון

נאור שירי: זה לאו דווקא תהליכי

נאור שירי:  הרי לא תגישו כתב אישום בשלושה חודשים

גבריאלה פיסמן: אני אומרת שהפיקוח שלנו הוא שוטף

גבריאלה פיסמן:  אנחנו מקיימים את השיח השוטף עם המשטרה

גבריאלה פיסמן:  אנחנו בודקים את הדברים

גבריאלה פיסמן:  ככל שהוועדה תרצה את האימפוט שלנו גם לנתונים המספריים, כדי לתת את האימפוט הזה אנחנו נצטרך דיווח מוקדם

נאור שירי: אני אחדד

נאור שירי:  הדיווחים המספריים הם אובייקטיביים

נאור שירי:  נכון?     

גבריאלה פיסמן: נכון

נאור שירי: אם כן, זה מספר

נאור שירי:  יש שלושה סעיפים מספריים ואחד שהוא תהליכי, אם אני עושה את ההפרדה

נאור שירי:  תדייקי אותי אם אני טועה

נאור שירי:  כתב האישום הוא תהליכי

נאור שירי:  יש כאן כמה משתנים שהוא לא מספרי, שהוא כרוך ברפיקציה של כל המספרים, ההליך, הסעיפים וכולי

נאור שירי:  נכון?     

גבריאלה פיסמן: נכון

לילך וגנר: כתב האישום הוא בסעיף אחר

לילך וגנר:  כתב אישום הוא רק דיווח אחד

לילך וגנר:  האחרון

לילך וגנר:  לפרקליטות, כמו שהם הסבירו בדיון הקודם, לא יהיה להם

נאור שירי: בסעיף 2?     

לילך וגנר: כתבי האישום זה רק פעם אחת, לפני תחום הוראת השעה ונחליט על מועד עליו הוועדה תחליט

נאור שירי: איחדתם את 2 ו-1?     

צביקה פוגל: קיבלנו את עמדת הייעוץ המשפטי שכל הנושא של התיקים עצמם, כתבי האישום, נקבל את זה רק בתום שנה כי לוקח זמן ארוך עד שמוגשים כתבי האישום ולכן לא יהיה נכון להתעסק בזה תוך כדי

נאור שירי: אם כן, זה רק מספרי

גבריאלה פיסמן: הדיווחים בשלב הראשון הם רק מספרים ועדיין כדי לעבד אותם ולהבין אותם נדרש איזשהו פרק זמן

קרן ברק: אני רוצה לחדד נקודה אחת

קרן ברק:  אני מהלשכה המשפטית של המשרד לביטחון לאומי

קרן ברק:  ההסדר של הדיווח הוא מעין שילוב של הדיווחים שהיו בהצעת החוק הממשלתית עם כמה אימפוטים של הדיווח של הצעת החוק של עונשי מינימום בעבירות נשק

קרן ברק:  אני אציין שבהצעת החוק הממשלתית של חיפוש ללא צו הדיווחים של השר היו חצי שנתיים

קרן ברק:  זאת אומרת, הם התחילו משנתיים ואחר כך היו חצי שנתיים

איילת לוי נחום: זו הייתה הצעת חוק הרבה יותר רחבה

קרן ברק: נכון

צביקה פוגל: יכול מאוד להיות שכאשר נשב בתום השנה נחליט שהדיווחים הם חצי שנתיים

צביקה פוגל:  כדי להגיע לשנה הראשונה ולקבל איזה שהן החלטות על בסיס מסקנות נכונות, חייבים לראות את ההליך

צביקה פוגל:  אני רוצה לקיים את התהליך, תהליך החשיבה ולא רק תהליך הדיווח

צביקה פוגל:  כדי שיהיו לי נתונים נכונים ויכולת לקבל החלטות נכונות, בשנה הראשונה אלה יהיו שלושה דיווחים עד קבלת ההחלטות לגבי המשך תוקפה של הוראת השעה

שי פירון: שאלה להבהרה

שי פירון:  הסעיף על כתבי האישום, אני מניח שהדיווח של פרקליט המדינה על מספר כתבי אישום, כולל גם תיקי תביעות

שי פירון:  האם אלה רק תיקי פרקליטות או גם תיקי תביעות?     

גבריאלה פיסמן: אלה עבירות פשע

גבריאלה פיסמן: לא

גבריאלה פיסמן:  יכול להיות לך אחר כך כתב אישום שהוא לא יהיה בעבירת פשע

גבריאלה פיסמן: זה לא יהיה ביחס לחיפוש הזה

שי פירון: לאו דווקא

שי פירון:  חיפוש יכול להיות על עבירה חמורה יותר ואז כתב האישום

גבריאלה פיסמן: כן

גבריאלה פיסמן:  יכול להיות

קריאה: חטיבת התביעות כאן

ירון קנטר: חטיבת התביעות

ירון קנטר:  יש מקרים בהם אנחנו גם מגישים על אחזקת נשק

ירון קנטר:  אחזקת נשק היא עבירה שנכון שחוק סדר הדין אומר שלרוב היא מוגשת על ידי הפרקליטות, אבל עם זאת ישנם מקרים בהם הפרקליטות יכולה להעביר את הטיפול בנסיבות מסוימות לתביעה ואז התביעה היא הגורם התביעתי שמגיש את כתב האישום לבית המשפט

שי פירון: גם עבירת סמים

שי פירון:  יכול להיות חיפוש

ירון קנטר: אני דיברתי על נשק

ירון קנטר:  אתה מדבר על מקרה שבו החיפוש היה על סמים

ירון קנטר:  שוב, ככל שניתן מחשובית להפיק את זה, גלעד, אני חושב שלא אמורה להיות מניעה, נכון? אני מניח שהדיווח יכלול גם את כתבי האישום

ירון קנטר:  אין סיבה שהדיווח לא יכלול גם את כתבי האישום שהוגשו על ידי התביעה, בטח כתבי אישום בגין אחזקת נשק

ירון קנטר:  זה תלוי שמחשובית התהליך הוא גם תופס את התיקים שהוגשו כאשר הגורם התביעתי הוא התביעה המשטרתית

גבריאלה פיסמן: צריך להוסיף את זה בסעיף של הדיווח של פסקה (2)

ירון קנטר: כשמפיקים את הנתון של כמה כתבי אישום הוגשו בעבירה איקס, זה לא משנה עכשיו מי הגורם התביעתי שהגיש

איילת לוי נחום: בואו נעשה סדר

איילת לוי נחום:  לפני תום תקופת הוראת השעה, אנחנו נכניס את זה ל-30 ימים

איילת לוי נחום:  זה מקובל עליכם?         

לילך וגנר: זאת החלטה של הוועדה מתי היא רוצה לקיים דיון

איילת לוי נחום: אדוני היושב ראש, הדיווח של כתבי האישום

איילת לוי נחום:  אנחנו כתבנו בסעיף לפני תום תקופת הוראת השעה

איילת לוי נחום:  זה לא עיתוי שמתאים כאן, לילך, אולי 60 ימים לפני תום הוראת השעה

לילך וגנר: אם יורשה לי, אולי אפשר משהו באמצע

לילך וגנר:  אני מציעה 45 ימים לפני תום הוראת השעה

צביקה פוגל: אני מקבל את ההצעה הזאת

צביקה פוגל:  בסדר גמור

איילת לוי נחום: 45 ימים לפני תום הוראת השעה

קריאה: כדאי שהדיווחים יהיו מסונכרנים כדי שהדיון יתקיים ביחס לכל המכלול

קריאה:  שתהיה נקודת זמן אחת שהדיווחים מתייחסים אליה

שי פירון: אני לא רוצה להכביד, בדרך כלל אנחנו לא מתערבים בשאלות האלה של דיווחים, אבל ככל שאפשר בלחיצת כפתור וזה אפשרי שזה יגיע בפילוח של העבירות, אני חושב שזה גם מאוד יעזור לבין ביזה עולמות תוכן אנחנו מיישמים את הוראת השעה

שי פירון:  בכתבי אישום, ככל שיש אפשרות וכפי שאני מבין יש בדרך כלל אפשרות

שי פירון:  לא יוצא לכם העבירה העיקרית בכתב אישום?     

גלעד בהט: לא

שי פירון: אין לך היום נתונים של כתבי אישום לפי עבירות?     

גלעד בהט: לא בדיווח הזה

גלעד בהט:  יש כאן פיתוח על פיתוח

גלעד בהט:  אנחנו מוציאים את התיקים האלה לפי דוחות החיפוש

איילת לוי נחום: עכשיו אנחנו חוזרים אחורה לסעיף של הדיווח

איילת לוי נחום:  נכתוב שלושה חודשים

צביקה פוגל: הראשון יהיה קצת יותר מאוחר, יהיה ארבעה חודשים

איילת לוי נחום: הראשון אחרי ארבעה חודשים

נאור שירי: סעיף (ד)(1)?     

צביקה פוגל: כן

גבריאלה פיסמן: המועד האחרון שלנו יהיה 45 ימים לפני תום הוראת השעה

גבריאלה פיסמן:  משם צריך לגזור את המועדים הנוספים

נאור שירי: עדיין זה ייתן לך שלושה דיווחים לפני

צביקה פוגל: ארבעה חודשים, שלושה חודשים ושלושה וחצי חודשים

איילת לוי נחום: אחרי שלושת החודשים, הדיווח האחרון 45 ימים

צביקה פוגל: 45 ימים לפני תום הוראת השעה כדי שנוכל לקיים דיון סיכום

איילת לוי נחום: נמשיך לסעיף הבא

איילת לוי נחום:       פרק ג': עבירות נשק בחוק העונשין     

איילת לוי נחום: בחוק העונשין, התשל"ז-1977, בסעיף 144 –      

איילת לוי נחום: בסעיף קטן (ב), במקום "הנושא" יבוא "הרוכש, נושא" אחרי "על פי דין" יבוא "לרכישתו", ובמקום הסיפה החל במילה "אולם" יבוא "ואולם לעניין חלק מהותי מנשק דינו – מאסר חמש שנים, ולעניין חלק לא מהותי מנשק, דינו – מאסר שלוש שנים"

בסופו יבוא: ""חלק מהותי בנשק" – חלק או אבזר כאמור בפסקאות (1) או (2) להגדרה "נשק" שהוא גוף, קנה, צינה, מכלול או סדן של כלי נשק"

קטן יבוא: "(ח)	הורשע אדם בעבירה לפי סעיף קטן (ב2), יצווה בית המשפט, זולת אם סבר שלא לעשות כן מנימוקים מיוחדים שיפרט, כי נוסף על כל עונש יחולט לאוצר המדינה כל רכוש שהוא אחד מאלה:     

קטן יבוא: רכוש שהושג, במישרין או בעקיפין, כשכר העבירה או כתוצאה מביצוע העבירה או שיועד לכך

קטן יבוא:      (ט)	הורשע אדם בעבירה לפי סעיף קטן (ב2) והתקיים אחד מאלה, רשאי בית המשפט לקבוע, לבקשת תובע, כי הנידון ניהל אורח חיים המבוסס על שימוש בתקבולי עבירה

קטן יבוא: בשש השנים שקדמו להרשעה באותה עבירה, הורשע הנידון בעבירה נוספת לפי סעיף קטן (ב2)

קטן יבוא: שווי תקבולי העבירה הוא 50,000 שקלים חדשים או יותר

קטן יבוא:      (י)	בית המשפט שציווה כאמור סעיף קטן (ח), יצווה בגזר הדין כי נוסף על כל עונש יחולט לאוצר המדינה כל רכוש של נידון שהושג בעבירה של סחר בנשק, אלא אם כן סבר שלא לעשות כן מנימוקים מיוחדים שיפרט, ויחולו לעניין זה הוראות סעיף 31(6) לפקודת הסמים המסוכנים (נוסח חדש), התשל"ג-1973, בשינויים המחויבים

קטן יבוא:      (יא)	על חילוט רכוש לפי סעיף זה יחולו הוראות סעיפים 36א(ג) עד (ו) ו-36ב עד 36ט לפקודת הסמים המסוכנים (נוסח חדש), התשל"ג-1973"

קטן יבוא:      אני אשמח שתתייחסו לשינויים שמבקש משרד המשפטים ביחס שבין חילוט

קטן יבוא:  עבירה או החילוט באמצעים

קטן יבוא:  תפרטו את השינויים שאתם מבקשים לערוך ולקבל התייחסויות

תמר איבלמן: אני אקדים ואומר ששלחנו נוסח מוצע לתיקון ועל בסיס זה עיקר התיקונים שאנחנו מבקשים הם בסעיף קטן - - -     

איילת לוי נחום: לפני הכניסה לסעיפים, תסבירי את המהות

תמר איבלמן: בסדר

תמר איבלמן:  אני אקדים ואומר שההסדר כרגע הוא הסדר שקיים, שלקחנו אותו מפקודת סמים

תמר איבלמן:  כאשר מוגדר אדם כסוכן סמים, למעשה ניתן לחלט את כל הרכוש שלו

תמר איבלמן:  זאת אומרת, גם שלו, וגם של ילדיו

תמר איבלמן:  בשמונה השנים האחרונות מאחר ואנחנו מניחים שזה רכוש שהושג לביצוע עבירה

תמר איבלמן:  במקרה הזה ביצוע עבירות של סחר בנשק

תמר איבלמן:       אני חושבת שההסדר הוא מאוד מרחיב, הוא הסדר טוב שנותן כלים אמיתיים ואפקטיביים ואני אומרת את זה גם כמי שהייתה בפרקליטות והגשתי לא מעט כתבי אישום נגד סוחרי נשק בשנה האחרונה

תמר איבלמן:  היה לנו קושי אמיתי

תמר איבלמן:  היה כסף שנתפס ונאלצנו לשחרר אותו כי לא היה את ההסדר הזה

תמר איבלמן:  אני חושבת שמדובר בבשורה שנותנת כלי אכיפה חדשים ואפקטיביים וטוב שההסדר הזה נכנס

תמר איבלמן:       מה שכן חשוב לנו להבחין, וזה מה שניסיתי להסביר בדיון הקודם, שלמעשה יש על הפרק היום הצעת חוק חילוט שמסדירה באופן רוחבי את כל הסוגייה של חילוט של תקבולי עבירה

תמר איבלמן:  ההסדר הזה של סוחר נשק היה הסדר שניסו להכניס שנמצא גם בהצעת חוק החילוט ובאותה הצעת חוק חילוט העיקרון שנצמדנו אליו היה שכאשר מדובר בתקבולי עבירה, שכר שנאשם קיבל בתמורה לביצוע עבירה, אם זה בסחר נשק או בכל עבירה שהיא, מדובר בכסף שהוא כסף שלא אמור להיות שלו

תמר איבלמן:  זה כסף שהושג בעבירה ועל כן ההצדקה המוסרית היא לחלט אותו

תמר איבלמן:  מאחר שמדובר בכסף ובשכר העיקרון הוא שניתן לחלט אותו, גם את שווי הכסף הזה

תמר איבלמן:  זאת אומרת, אם קיבלתי מעסקת נשק 20,000 שקלים והתביעה יודעת על כך, הכסף הזה הועלם ונעלם, אין ספק שניתן לקחת רכוש אחר של אותו בן אדם ולחלט אותו

תמר איבלמן:       סוג החילוט השני שקיים שנעשה בו שימוש הוא חילוט של האמצעים

תמר איבלמן:  זאת אומרת, זה חפץ ששימש לביצוע העבירה

תמר איבלמן:  למשל רכב שהסיע נשק, אדם הורשע בעבירה של נשיאת נשק

תמר איבלמן:  היום הפרקליטות מבקשת לחלט את הרכב הזה כי הרכב הזה שימש לביצוע עבירה

צביקה פוגל: הערת ביניים

צביקה פוגל:  לא רק באפשרות של שימש לביצוע עבירה אלא אפשר את ביצוע העבירה

צביקה פוגל:  שניהם

צביקה פוגל:  זה מה שמופיע בהצעה

תמר איבלמן: כן

תמר איבלמן:  זה נבחן בפסיקה, מה מידת התרומה של החפץ, האם יש זיקה מהותית, אבל העיקרון הוא שגם כיום כאשר חפץ או רכוש שימש לביצוע העבירה, התביעה מבקשת לחלט אותו ולתפוס אותו כי העיקרון המוסרי, ההצדקה המוסרית שיש לדבר הזה, שמדובר בסוג של עשן שדבק בחפץ עצמו

תמר איבלמן:  מכאן אנחנו אומרים שזו ההצדקה המוסרית

תמר איבלמן:      העיקרון שחשוב לנו להיצמד אליו הוא שהחילוט הוא לחפץ עצמו ובגלל זה היה לנו חשוב בסיכום להיצמד להצעת חוק החילוט ולומר שהחילוט בשווי, זאת אומרת שאני אוכל לתפוס רכוש אחר כנגד הרכוש הזה, הוא נכון רק לתקבולים, לשכר שהוא קיבל בעד העבירה ולא לגבי האמצעי ששימש לביצוע העבירה

תמר איבלמן:  את האמצעי, ניתן לחלט רק את החפץ עצמו

תמר איבלמן:  כשאנחנו הופכים את זה לחילוט בשווי, אנחנו למעשה גוזרים קנס נוסף

תמר איבלמן:  כלומר, היה רכב ששימש לביצוע העבירה, אז הנה, בוא ניקח עוד כסף כי היה את הרכב, בין אם הוא שלך ובין אם הוא לא שלך, ואז מוסיפים את זה

תמר איבלמן:  בית משפט ממילא נותן קנס

תמר איבלמן:  חשוב לנו להיצמד לעיקרון הזה וזה גם העיקרון שהונחה במסגרת הצעת החוק וכדי לא ליצור בלגן בהסדרים אחרים עתידיים שיהיו, אנחנו מבקשים לשמור על אחידות בתחום הזה

תמר איבלמן:      אני אקדים ואומר שנכון שהסעיף הזה קיים כיום בפקודת הסמים

תמר איבלמן:  העתקנו את זה מתוך פקודת הסמים

צביקה פוגל: נדמה לי שבעוד איזו פקודה

צביקה פוגל:  לא רק פקודת הסמים

תמר איבלמן: הוא קיים בחוק איסור הלבנת הון אבל שם מדובר בשווי של כל העבירות, של כל הכסף שנעשה בו שימוש ואת זה אפשר לחלט בשווי

תמר איבלמן:  המשמעות של האמצעים במקרה הזה היא זניחה לחלוטין

תמר איבלמן:  גם בפקודת הסמים הסעיף הזה קיים

תמר איבלמן:  אני אקדים ואומר שזה חוק שנחקק ב-1989, העקרונות של החילוט בהחלט השתכללו מאז ונעשה בזה יותר שימוש

תמר איבלמן:  גם המחקר וגם הדיון בשאלה, אלה דברים שבהחלט התפתחו מאז החוק הזה נכנס לתוקף

תמר איבלמן:  אני אומר מתוך ידיעה שגם השימוש שנעשה כיום בפקודת הסמים של חילוט, הוא מעט מאוד

תמר איבלמן:  זאת אומרת, גם העקרונות שהתביעה מכירה הם אותם עקרונות שהצבענו עליהם במסגרת הצעת החוק וממילא הסיטואציות כשזה קורה כאן, הן זניחות שעה שאנחנו מכניסים הסדר שמאפשר חילוט

תמר איבלמן:  של כל הרכוש, אם מוגדר כסוחר נשק וחילוט בשווי של תקבולים

תמר איבלמן:  חשוב לנו מאוד להישאר עם העיקרון הזה

צביקה פוגל: חלק נכבד מהצעות חוק ומנושאים כאלה, בסופו של דבר באים לידי ביטוי מתוך איזשהו ניסיון אישי או דברים שאיתם התמודדת בעבר

צביקה פוגל:  אני רוצה לתת לך דוגמה כדי שתביני לאן אני רוצה להגיע ותתני לי את הפתרון הנכון ביותר לעניין הזה

צביקה פוגל:      סוחר נשק שהלך לעשות עסקה של קניית נשק מהצד הירדני של בקעת הירדן

צביקה פוגל:  נסע לשם עם המרצדס שרשומה על שמה של אימא שלו

צביקה פוגל:  הנשק הזה היה בתוך הרכב

צביקה פוגל:  אנחנו יודעים שהוא היה בתוך הרכב כי אנחנו מצאנו סימנים של שמן נשקים בתוך הרכב והרכב הזה הביא את הנשק אליו הביתה ומהבית הוא ניהל את הסחר בנשק

צביקה פוגל:  אני יודע לבוא ולומר שאם לא היה המרצדס הזה, יכול להיות שהוא לא היה מביא את הנשק

צביקה פוגל:  מה שאת אומרת לי, בגלל שהרכב רשום על שם האימא שלו, אני לא יכול לקחת לא את הרכב ולא את ערכו

תמר איבלמן: גם במציאות היום זה מצב כזה שגם אם זה רשום על שם מישהו אחר ואותו אדם אישר את השימוש בו לטובת ביצוע העבירה - - -     

צביקה פוגל: אימא שלו תגיד שהיא נתנה לו את הרכב?     

תמר איבלמן: נסיבות ראייתיות, אבל כן, אכן גם במצבים כאלה וגם כשזה לא ברור

תמר איבלמן:  אם היא אומרת שהיא נתנה לו להשתמש ברכב או שהוא האדם היחיד שמשתמש ברכב הזה, זה שזה רשום על שם מישהו אחר, זה לא הכלי היחיד שאומר שלא ניתן לחלט

תמר איבלמן:  זה קיים גם היום בלי תיקונים

תמר איבלמן:  כלומר, זה כן אפשרי

תמר איבלמן:  זה נכון שלא תמיד אפשר לחלט בגלל שזה לא שלו, אבל אם זה לא שלו, אנחנו לא רוצים אבל החילוט בסוף בשווי למעשה אומר בוא תגזור עוד קנס

צביקה פוגל: לא, החילוט הוא חלק ממערכת ההרתעה

מירי פרנקל-שור: אם הוא הבריח את הנשק באמצעי הזה

תמר איבלמן: ממילא, אם זה לא נתפס, היכולת לעשות משהו היא אפסית

תמר איבלמן:  אז לבוא ולהגיד שגם היה רכב ששימש לביצוע העבירה, אז בוא תחלט איזשהו ערך עלום, זה גם מאוד מתרחק מהיכולת שבאמת תפסנו את החפץ ששימש לביצוע העבירה ואז אנחנו מבקשים לחלט אותו

צביקה פוגל: את מבינה מה אני מנסה לעשות? אני מנסה להוכיח קשר ישיר בין האמצעי ששימש אותו לביצוע העבירה למרות שהאמצעי הזה לא רשום על שמו, והשאלה היא מה אנחנו כן יכולים לעשות

צביקה פוגל:  הוכחתי שזה באמת היה

תמר איבלמן: כן, אבל במידה והרכב עצמו נתפס, לרוב היכולת לחלט היא רק אם יש לנו משהו תפוס

תמר איבלמן:  היכולת אחר כך לבוא ולהגיד היה איזשהו רכב, זה כבר באמת מתרחק מהאפשרות

תמר איבלמן:  גם אם אדם אחר שהשתמש ברכב ומבחינה ראייתית אפשר לומר שאותו אדם לא מנע ממנו את השימוש ברכב הזה, אז גם במצבים כאלה אכן יש אפשרות, יש ניסיונות, כן לחלט גם את הרכב עצמו

מירי פרנקל-שור: זה נושא שעלה בוועדת שרים?     

תמר איבלמן: ועדת שרים אמרה שנצמדים להצעת החוק הממשלתית

תמר איבלמן:  יש הצעת חוק חילוט

שי פירון: יש שם גם הסדר

תמר איבלמן: יש שם הסדר דומה, כמעט זהה, של סוחר נשק

מירי פרנקל-שור: מה העמדה של ועדת שרים לגבי ההצעה? אני מבינה שהצעת החוק הזאת תעבור אך ורק אם תהיה לכך תמיכה של

מירי פרנקל-שור:  האם אני מבינה נכון?     

לילך וגנר: הצעת החוק אושרה על ידי ועדת שרים ביום ראשון לקריאה שנייה ושלישית

לילך וגנר:  זה לא אמור לחזור לוועדת שרים

לילך וגנר:  לפני קריאה ראשונה זה חזר לוועדת שרים

לילך וגנר:  כרגע החלטת ועדת שרים הי אלא שזה חוזר אליה, מתוך הבנה שזה אמור לעלות להצבעה עד סוף המושב וחשבו שאולי לא יספיקו

שי פירון: אפשר בכפוף שזה יוצמד להצעת החוק הממשלתית

לילך וגנר: מה שהיה בוועדת שרים זה שבעיקרון אנחנו אמרנו שיש בינינו הסכמות, ההצעה לקריאה שנייה ושלישית ממשיכה בתיאום כל המשרדים שהיו מעורבים

לילך וגנר:  הועברו הערות מצדנו על הנוסח הזה לגבי החילוט של האמצעים וגם העלינו את זה, אם אני לא טועה, בדיון לפני הקריאה הראשונה

לילך וגנר:  כלומר, אמרנו שכן נצטרך לדון על הנושא הזה לפני קריאה שנייה ושלישית וכך אנחנו עושים

צביקה פוגל: הנה אנחנו דנים

מירי פרנקל-שור: לא

מירי פרנקל-שור:  זה לא נאמר

לילך וגנר: כן

לילך וגנר:  נאמר

לילך וגנר:  לדעתי אני בעצמי אמרתי לפרוטוקול

מירי פרנקל-שור: אני רוצה להבין דבר אחד

מירי פרנקל-שור:  יש הצעת חוק שעומדת להיות מאושרת לקראת קריאה שנייה ושלישית ואנחנו רוצים להעביר אותה עוד לפני סיום המושב

מירי פרנקל-שור:  אמרתם בוועדת שרים, אני הבנתי שהתנאי לאישור העברת ההצעה בקריאה שנייה ושלישית הוא אישור ועדת השרים לנוסח שיתקבל בקריאה הראשונה בוועדה

מירי פרנקל-שור:  עכשיו נפתח כאן נושא

מירי פרנקל-שור:  אם הוועדה לא מקבלת את עמדת משרד המשפטים, מה עמדת ועדת שרים? צריך לחזור לוועדת השרים?     

לילך וגנר: לא

לילך וגנר:  אין לי עמדה לנושא הזה

לילך וגנר:  בוועדת שרים, בדיון, לא נכנסנו לשאלות מה יהיה אם יהיו מחלוקות

לילך וגנר:  דובר על תיאום והחלטת ועדת השרים כוללת את התיאום בין כלל המשרדים

מירי פרנקל-שור: תיאום יכול להיות בין הסכמה לבין הודעה

לילך וגנר: זו הייתה התייחסות הממשלה

נאור שירי: תיאום הוא לא הודעה

לילך וגנר: בדיון בוועדת שרים לא ירדנו לרזולוציות

מירי פרנקל-שור: תיאום זה תיאום

נאור שירי: זאת לא הודעה

נאור שירי:  יש כאן הרבה דברים שמשתנים בכנסת אבל תיאום הוא לא הודעה

נאור שירי:  הודעה זאת הודעה

נאור שירי:  לא צריך תיאום בשביל הודעה

מירי פרנקל-שור: תיאום זה דבר מאוד רחב

מירי פרנקל-שור:  לכן אני מדייקת את הנושא הזה על מנת להבין

נאור שירי: אבל אנחנו יודעים מה זה תיאום בהצעת חוק

נאור שירי:  תיאום בהצעת חוק וקידום בהמשך בתיאום, זאת הסכמה

מירי פרנקל-שור: נכון

מירי פרנקל-שור:  לכן אני מבררת

מירי פרנקל-שור:  אני מדברת על הפרוצדורה

מירי פרנקל-שור:  יש כאן עמדה של המשרד לביטחון לאומי ועמדה של משרד המשפטים

מירי פרנקל-שור:  אתן מעלות הערות להצעת חוק שאושרה בקריאה ראשונה ושעברה לוועדת שרים

מירי פרנקל-שור:  אמרתן שיש הערות

מירי פרנקל-שור:  ההערות נדונו כרגע בוועדה

מירי פרנקל-שור:  אם לא תתקבל עמדת משרד המשפטים והוועדה תאשר את הנוסח שאושר בקריאה ראשונה, אתם תבקשו להחזיר את הנושא לדיון בוועדת שרים?      

נאור שירי: אחרי שחוק עובר, יש אופציה כזאת?     

לילך וגנר: להבנתי ההצעה לא אמורה לחזור לוועדת שרים לפני קריאה שנייה ושלישית

לילך וגנר:  שוב, בדיון בוועדת שרים אנחנו לא ציינו את המחלוקות הקונקרטיות וקיבלנו עמדה של ועדת שרים לגבי כל מחלוקת ומחלוקת

לילך וגנר:  דובר באופן עקרוני על תיאום

לילך וגנר:  אנחנו מקווים שהעמדה שלנו בסופו של דבר תתקבל אבל אם היא לא תתקבל, אנחנו נצטרך לבדוק מול עוזרי השר מה הפרוצדורה כי לא דובר על זה בוועדת שרים ביום ראשון

צביקה פוגל: עכשיו למהות

צביקה פוגל:  אתן מבינות על מה אנחנו מתעקשים? למה אנחנו מתעקשים על החילוט של האמצעי? הוא חלק חשוב ביותר ולא רק בתוצאה אלא בעיקר בהרתעה

נאור שירי: סעיף (1) לא נותן מענה לזה? סעיף (ח)(1), רכב ששימש לביצוע עבירה

תמר איבלמן: חפץ ששימש לביצוע עבירה, יש חובת חילוט לגביו

תמר איבלמן:  לגבי זה אין ספק

תמר איבלמן:  זה כלי הרתעתי

תמר איבלמן:  זה משהו חדש שמכניסים

תמר איבלמן:  כשאנחנו העתקנו את ההסדרים מתוך פקודת הסמים, יש שני סעיפים שפספסנו ולא הייתה לנו כוונה להעתיק את זה בהתאם לוועדת השרים

תמר איבלמן:  סעיף אחד נוגע לסעיף 36ח שמתייחס לקרן החילוט כאשר לפי פקודת הסמים הכספים עוברים לקרן החילוט ובמקרה הזה הדבר הנכון הוא שיעברו לאוצר המדינה ולא לקרן החילוט

תמר איבלמן:  לא שמנו לב כשהעתקנו את כל ההסדר

תמר איבלמן:  אנחנו מבקשים למחוק את סעיף 36ח ובסעיף 36ז לומר שהסדר של החילוט בשווי מתייחס רק לתקבולים ולא לאמצעים

צביקה פוגל: למה לא לאמצעי שאני יכול להוכיח ששימש או אפשר את ביצוע העבירה?     

תמר איבלמן: האמצעי עצמו כן יחולט

תמר איבלמן:  האפשרות לחלט את זה כנגד רכוש אחר, לחלט רכוש אחר כנגד הרכב, זה משהו שהוא נוגד את הצעת החוק הממשלתית ובגלל זה אנחנו מציעים להיצמד למה שהוכרע כבר

צביקה פוגל: אני חוזר בחזרה לדוגמה שלי

צביקה פוגל:  אי אפשר יהיה לקחת אתה רכב או את שוויו למרות שהוא שימש לביצוע העבירה כי הוא רשום על השם של האימא

תמר איבלמן: את הרכב עצמו אפשר יהיה לקחת

שי פירון: זה מאוד תלוי נסיבות

צביקה פוגל: גם אם הרכב רשום על שם אימא שלו אני יכול לקחת אותו?     

תמר איבלמן: תלוי בנסיבות

גלעד בהט: רק אם הוכחתי שאימא שלו ידעה

צביקה פוגל: את זה אף פעם אני לא אוכל להוכיח

שי פירון: לפעמים גם לא יהיה לך את השווי

שי פירון:  לצורך העניין, לבן אדם לא יהיה את הכסף

שי פירון:  זה קורה המון

תמר איבלמן: מעבר לכך, ממילא הכנסנו הסדר שמאפשר – במקרה של סוחר- לקחת את כל הרכוש שלו

תמר איבלמן:  זה הרכוש שאתה יכול לתפוס ממילא

תמר איבלמן:  המקרים שזה יקרה, הם לא רבים במיוחד שכן מכניסים כאן את השווי של התקבולים

תמר איבלמן:  המשמעויות האופרטיביות כאן, הדבר הזה חשוב לנו, חשוב להיצמד לעקרונות האלה כי אלה עקרונות שקיימים בעולמות החילוט ולכן אנחנו רוצים לא להכניס הסדרים חדשים

צביקה פוגל:  לפני שאנחנו ממשיכים הלאה, אני רוצה לשמוע את חוות הדעת של המשטרה, של המשרד לביטחון לאומי ושל חברי הכנסת

צביקה פוגל:  אני רוצה להבהיר את העניין הזה ולומר שאנחנו התעקשנו שזה יהיה כמו בפקודת הסמים

צביקה פוגל:  כלומר, שם זה כל אפשרי

צביקה פוגל:  אנחנו רצינו לעשות את זה אקוויוולנטי גם לחוק שלנו

צביקה פוגל:  כרגע מה שאומרים זה לעשות הפרדה

צביקה פוגל:  מה שקיים בפקודת הסמים או בהלבנת הון, לא יהיה בעסק הזה

צביקה פוגל:  אני אישית רואה את הנושא של סחר בנשק לא פחות עקרוני, לא פחות קריטי ולא פחות משמעותי מהדברים האחרים אבל אני אשמח לשמוע את עמדתכם

נאור שירי: נניח שעכשיו תפסו אדם שהבריח נשק

נאור שירי:  הוא לקח את הרכב לאח שלו בלי ידיעתו

נאור שירי:  אתם רוצים שאפשר יהיה לחלט את הרכב הזה או את שוויו

גלעד בהט: אני אסביר

גלעד בהט:  בסוף המחלוקת כאן היא על חילוט בשווי ולא על האמצעי עצמו

גלעד בהט:  אם האמצעי עצמו נתפס וכמובן הוא שייך לנאשם, מן הסתם הוא יחולט

גלעד בהט:  אם הוא שייך למישהו אחר, אנחנו נידרש להוכיח קשר או ידיעה, סוג של ידיעה ולא בהכרח ידיעה, על השימוש של הנאשם או השימוש הספציפי הזה

גלעד בהט:  זה מאוד תלוי בנסיבות

גלעד בהט:  זה לא קבוע אבל איזושהי ידיעה

גלעד בהט:  אם בעל הרכב יטען שמעולם הוא לא ידע שהרכב נלקח, לא נצליח לחלט אותו

צביקה פוגל: היום בפקודת הסמים ובהלבנת הון זה קיים

גלעד בהט: הפער כאן הוא נושא של חילוט בשווי

גלעד בהט:  זאת אומרת, המשמעות היא שכאשר אותו רכב, אנחנו לא מצליחים לחלט אותו אם כי הבעלים אומר שהוא לא ידע ולא מצליחים להוכיח, אם כי הבעלים בינתיים, שהוא לא הנאשם, מכר את הרכב

גלעד בהט:  אומרים לנאשם שהוא עשה שימוש ברכב, הוכחנו שהוא עשה שימוש ברכב, הרכב הזה מסיבה כזו או אחרת לא בידינו או לא יכולים לחלט אותו מסיבות כאלה ואחרות, שווי הרכב הוא איקס שקלים, הוא מחויב לשלם את השווי של הרכב למרות שהרכב לא בידינו, למעשה כחלק מהעונש

גלעד בהט:  זאת המשמעות

גלעד בהט:  הנושא של השווי

גלעד בהט:  כמובן שאם תפסנו והרכב של הנאשם, אין בעיה

גלעד בהט:  גם היום אין בעיה וגם לא תהיה בעיה לפי החוק הזה

גלעד בהט:  הבעיה היא השווי

גלעד בהט:  חילוט בשווי

גלעד בהט:  הדגש על המילה בשווי

גלעד בהט:       כאן אני מגיע להתייחסות שלי

גלעד בהט:  הנושא הזה הוא חשוב, לפחות בעיניי, בהיבט ההרתעתי כי בסוף יש הרבה מאוד מקרים שבהם אני לא אגיד בצורה מכוונת, אבל יש איזשהו שימוש בנכסים שלא רשומים על שם הנאשמים עצמם

גלעד בהט:  אגב, זה לא רק לגבי הסיפור של החילוט אלא זה גם לכל מיני דברים אחרים, למשל ברגע שהרכב צולם או משהו כזה, אז כמובן זה לא רכב שלי וקשה להגיע אלי, לכו למישהו אחר והאימא כמובן לא יודעת שום דבר ובכלל אין לה רישיון ולך תגיע למי שעשה את זה

נאור שירי: דווקא בנושא של עבריינות תנועה, התנגדתם לייצר איזו הסדרה ברישום רכב

נאור שירי:  לפני כמה שנים

גלעד בהט: לא שאני מכיר

גלעד בהט:  התנגדתם זה משטרה?     

נאור שירי: משטרה ומשרד המשפטים

גלעד בהט: אני לא מכיר את זה

גלעד בהט:  אני לא יודע על מה מדובר

נאור שירי: בתואנה שרכב זה קניין

נאור שירי:  לא משנה

נאור שירי:  לא ניכנס לזה

גלעד בהט: לא יודע

גלעד בהט:  אני לא מכיר את הנושא הזה

גלעד בהט:  בכל מקרה, אני רוצה לומר שאני לא מתנגד לעמדת משרד המשפטים כמובן

גלעד בהט:  אני רק אומר שמבחינת המשמעות בשטח, נקרא לזה כך, המשמעות בשטח היא שזה עוד אינסנטיב, עוד מניע לרשום רכוש על שם אחרים, להסתיר רכוש בצורה כזו או אחרת, מתוך ידיעה שאם הרכוש הוא לא שלי ולא רשום על שמי ולא נצליח להוכיח, אז אני גם את השווי שלו לא אצטרך לשלם כי הרכוש נעלם ולא נתפס או שהוא של מישהו אחר

גלעד בהט:  ברגע שאנחנו מפחיתים את המניעים האלה, להסוות את הרכוש המשמש לביצוע עבירות, אנחנו בעצם מגבירים את היכולת שלנו לאכיפה וכן, גם מגבירים את ההרתעה

צביקה פוגל: שאלה מילות המפתח

גלעד בהט: כן

גלעד בהט:  שוב, אני לא רוצה להתייחס לנוסח עצמו

נאור שירי: רק לדייק

נאור שירי:  ב-13 בינואר 2014 הוגשה הצעת חוק שבמקרה היה לי יד בה והיא מדברת על רישום רישיון רכב למי שאין לו רישיון, מה שהיה מונע את המצב לפיו האימא נתנה את הרכב

נאור שירי:  רושמים את הרכב על שם מישהו שאין לו רישיון

גלעד בהט: שאין לו רישיון נהיגה

נאור שירי: אין לו רישיון נהיגה

נאור שירי:  יכול להיות ילד בן חודש ואז הוא עובר באדום, מצמידים לו נקודות ולך לילד בן החודש או למישהו שאין לו רישיון

נאור שירי:  שנים הוא יכול לצבור עבירות תעבורה ואתה לא תרשום לו נקודה

נאור שירי:  לחוק הזה התנגדתם

גלעד בהט: אני לא מכיר את זה

לילך וגנר: יש את ההצעה של חוק הפרות תעבורה מינהליות שאמור לתת - - -     

נאור שירי: לא ניכנס לזה

צביקה פוגל: חבר הכנסת נאור שירי אלוף בלהזיז אותי כל פעם מהנושא העיקרי

צביקה פוגל:  אנחנו רוצים להישאר בנושא הזה

צביקה פוגל:  אני חייב לומר שהוא איש חיובי

צביקה פוגל:       המשרד לביטחון לאומי

דוד לוי: אני אומר שני דברים

דוד לוי:  הנוסח הזה כולל 

לילך וגנר: אני רוצה לדייק

לילך וגנר:  במסגרת הדיונים לקראת קריאה ראשונה, אנחנו הצפנו את הנושא הזה והסכמנו שנדון בו לקראת קריאה שנייה ושלישית

דוד לוי: בכל מקרה, הנוסח הזה אושר בוועדת שרים כמו שהוא וידעתם עליו

דוד לוי:  אנחנו לא סוטים מהנוסח שקיים כאן

דוד לוי:  אגב, גם במקור בוועדת השרים נאמר להיצמד בהמשך עד כמה שניתן להצעות החוק הממשלתיות ללא סטייה מעקרונות מקובלים

דוד לוי:  קשה לי להגיד שזאת סטייה מעקרונות מקובלים כשזה קיים

דוד לוי:  ההסדר הזה קיים למשל בפקודת הסמים וזו הסיבה שאתם הפניתם לשם

דוד לוי:  זאת אומרת, אלה לגמרי עקרונות מקובלים

דוד לוי:  אני מנסה להבין

דוד לוי:  הרי אין איזו מניעה משפטית

דוד לוי:  אמרת שההסדר הזה אולי לא מוסיף הרבה אבל לא מוסיף זה דבר אחד

דוד לוי:  לטענת חלק מהגורמים כאן, הוא כן מוסיף

דוד לוי:  לכן זה העניין הפורמלי

דוד לוי:  מהותית אם זה קיים בפקודת הסמים, קל וחומר בסחר בנשק

דוד לוי:  שוב, זה מצומצם כאן

דוד לוי:  אלה לא כל עבירות הנשק

דוד לוי:  מדובר בסחר בנשק

לילך וגנר: לא

לילך וגנר:  זה כן על כל עבירות הנשק

דוד לוי: אני אקריא את הסעיף

נאור שירי: יש לכם התנגדות שזה יהיה בהוראת שעה?     

צביקה פוגל: יפה מאוד

צביקה פוגל:  זה בדיוק מה שנעשה

מירי פרנקל-שור: זאת בדיוק ההצעה שלנו

צביקה פוגל: חבר הכנסת נאור שירי, אתה ממשיך להפתיע אותי

צביקה פוגל:  הצעתך התקבלה

צביקה פוגל:  רק תוריד את ההסתייגות

לילך וגנר: אנחנו מסכימים להצעה

מירי פרנקל-שור: אדוני היושב ראש, הוראת השעה

מירי פרנקל-שור:  מצד שני נותנת את המענה לעמדת משרד המשפטים

מירי פרנקל-שור:  אני חושבת שנלך על הוראת שעה ונראה מה יהיה בעתיד

דוד לוי: להבהיר

דוד לוי:  זה מדבר רק על סחר בנשק או על עבירות בנשק באופן כללי?      

לילך וגנר: על כל עבירות הנשק

מירי פרנקל-שור: ההסדר אושר בקריאה ראשונה

מירי פרנקל-שור:  בראשונה כל ההסדר יהיה בהוראת שעה

דוד לוי: אני שואל לגבי סעיף 4, הורשע גם בעבירה לפי סעיף קטן (ב2)

דוד לוי:  סעיף קטן (ב2) זה סחר בנשק

שי פירון: השאלה שדיברנו עליה, אם אני מבין נכון תמר אומרת שזה לא רק על 

דוד לוי: עוד הצעה שלי

דוד לוי:  אם אתם רוצים הוראת שעה, אז הוראת שעה אולי רק לגבי החילוט הספציפי המרחיב

דוד לוי:  הוא באמת מרחיב אבל רק על שווי האמצעים כי על השאר אין מחלוקת

דוד לוי:  זאת הצעת חוק ממשלתית כך שלא נראה לי שצריך הוראת שעה על משהו שמקובל על כולם

מירי פרנקל-שור: זה כולל

לילך וגנר: זה רעיון טוב

לילך וגנר:  אני מסכימה עם ההצעה של הייעוץ המשפטי של הוועדה

לילך וגנר:  אני חושבת שזה רעיון טוב כי אם תעבור הצעת חוק החילוט הכללית שמן הסתם תידון כאן בכנסת בהרחבה - - -     

צביקה פוגל: אני מבקש שתתני גם קרדיט לחבר הכנסת נאור שירי

צביקה פוגל:  הוא מתעקש על זה

מירי פרנקל-שור: חבר הכנסת נאור שירי אמר את זה בקול לפנינו

לילך וגנר: סליחה, הצעת חבר הכנסת נאור שירי והייעוץ המשפטי של הוועדה נראית לי נכונה

לילך וגנר:  אז גם תוכל להיות חשיבה כוללת

לילך וגנר:  הצעת החוק הממשלתית, תמר הסבירה את זה, תעשה יישור קו ואז היא תוכל לעשות יישור קו כולל והכנסת תוכל להחליט אם היא רוצה לעשות יישור קו כולל או שהיא רוצה לעשות החרגות כאלה ואחרות

צביקה פוגל: מצוין

צביקה פוגל:  לילך ותמר, אני מודה לכן על שיתוף הפעולה

תמר איבלמן: חשוב לומר שהעמדה – גם מול המשרד לביטחון לאומי וגם מול המשטרה – גם בהצעת החוק הממשלתית היא תישאר כפי שהיא

תמר איבלמן:  זאת אומרת, זה עכשיו במסגרת הוראת שעה והעתקה של ההסדר מתוך פקודת הסמים, אנחנו כן סבורים שבהצעת החוק - - -     

צביקה פוגל: אמרתם שיש דיון רוחבי על כל העניין הזה

צביקה פוגל:  אם כן, בואו נשאיר את זה שם

תמר איבלמן: במסגרת התיקון כן לשים לב שאנחנו מבקשים למחוק את סעיף 36ח לגבי קרן החילוט

תמר איבלמן:  הכספים צריכים לעבור לאוצר המדינה ולא לקרן החילוט

תמר איבלמן:  אם מעתיקים את ההסדר הקיים מפקודת הסמים, הכספים הולכים לקרן החילוט ואין איזושהי סיבה שהכספים האלה ילכו לקרן החילוט אלא הם צריכים ללכת לאוצר המדינה

תמר איבלמן:       יש גם תיקוני נוסח שחשוב שייכנסו כאן כפי שהעברנו אותם

תמר איבלמן:  להדגיש שהעתקת הסעיפים 36א עד 36ט הם למעשה מתייחסים ל-144ב(2)

תמר איבלמן:  אנחנו תיקנו כך שבכל מקום שיהיה כתוב עסקת סמים, הכוונה היא עבירה לפי סעיף 144ב(2)

תמר איבלמן:  למעשה העתקה של ההסדר מפקודת הסמים, אם אדם הורשע בעסקת סמים, אם אדם הורשע בעבירה לפי סעיף 144ב(2)

נאור שירי: מה ההבדל בין קרן החילוט?     

תמר איבלמן: קרן החילוט היא קרן מיוחדת לסמים, לטרור ולהלבנת הון שהיא קרן ייחודית שלמעשה מממנת את עצמה

תמר איבלמן:  זאת אומרת, הכספים האלה הולכים להילחם בסוגייה הזאת

נאור שירי: למה לא להפקיד כספים לקרן החינוך ולקופת המדינה?     

תמר איבלמן: אנחנו אומרים הפוך

תמר איבלמן:  המצב השיורי כיום הוא שאם משהו מחולט בכלל בהליך פלילי, הוא הולך לאוצר המדינה ומי שמנהל אותו זה האפוטרופוס הכללי

תמר איבלמן:  הכספים האלה בסוף הולכים לאוצר המדינה

תמר איבלמן:  יש הסדר ייחודי בסמים, בהלבנת הון ובטרור לפיו הכספים הולכים לקרן החילוט

נאור שירי: אתם רוצים שכך גם בעבירות הנשק

תמר איבלמן: לא

תמר איבלמן:  אנחנו רוצים שזה לא ילך

תמר איבלמן:  אנחנו רוצים שזה יהיה במצב השיורי

תמר איבלמן:  אני אגיד שזה דורש פרוצדורה הרבה יותר מורכבת

נאור שירי: להוצאת הכספים?     

תמר איבלמן: להעביר את הכספים לקרן החילוט

תמר איבלמן:  אלה כספים שכיום בכלל לא מועברים לקרן החילוט

נאור שירי: לא הבנתי

תמר איבלמן: קרן החילוט היא קרן ייחודית

נאור שירי: הבנתי

נאור שירי:  שמשתמשת לתפעל את עצמה

לילך וגנר: יש כאן נציגות של משרד האוצר?     

צביקה פוגל: לא

צביקה פוגל:  אין כאן

קרן ברק: לעניין קרן החינוך, סעיף 36ח

קרן ברק:  אנחנו מסכימים

קרן ברק:  אין לנו התנגדות שזה לא יופיע בהצעה

קרן ברק:  יש לנו הסכמה עם משרד המשפטים

קרן ברק:  זה פחות קשור לענייננו

קרן ברק:  מה שכן, רציתי לומר שאם המחלוקת כרגע היא לגבי סעיף 36ז, החילוט בשווי, שרק הסעיף הזה יהיה הוראת שעה כי אין לנו מחלוקת לגבי כל הסעיפים האחרים

קרן ברק:  להכניס את כל ההסדר הזה של החילוט כהוראת שעה, אנחנו מעדיפים שהוא יהיה קבוע

קרן ברק:  יש הצעת חוק ממשלתית שברגע שהיא תעבור זה יבוטל כי תהיה כפילות

קרן ברק:  אם המחלוקת היא רק על סעיף 36ז, על החילוט, שהוא יהיה בהוראת שעה

גלעד בהט: שרק ה-בשווי יהיה בהוראת שעה

גלעד בהט:  ה-בשווי, עליו יש מחלוקת, יהיה בהוראת שעה

צביקה פוגל: וזה מקובל עליכם? לילך, מקובל עליכם שרק הסעיף הזה יהיה בהוראת שעה ועל כל השאר יש הסכמה מלאה?     

קרן ברק: מלכתחילה הוא מופיע כאן כקבע

תמר איבלמן: לא

תמר איבלמן:  אני חושבת שהרעיון של הוראת שעה הוא בסך הכול עושה שכל

תמר איבלמן:  הצעות חוק בנוגע לחילוט עולות חדשות לבקרים ואנחנו כל הזמן חוזרים לעיקרון הזה שמקודמת הצעת חוק ממשלתית ובשביל לחסוך את היכולת ללכת ולבטל חוקים אחרים, אני חושבת שזה בסך הכול עקרון נכון כדי שנוכל לעשות את יישור הקו

תמר איבלמן:  זה באמת נמצא על הפרק

תמר איבלמן:  יש לא מעט הצעות חוק בתחומים שונים שנוגעים לחילוט ואנחנו שואפים – גם החלטות ועדות שרים – שיהיה יישור קו ונעביר את הצעת החוק הממשלתית כחוק אחיד

תמר איבלמן:      בסך הכול זה עושה שכל ההסדר יהיה כי ממילא במקום ללכת ולבטל חוקים אחרי שנעביר את הצעת החוק, מבחינת המהות אין לו בעיה עקרונית

תמר איבלמן:  זה הסדר שאנחנו שלמים איתו

צביקה פוגל: אני חושב שאנחנו יכולים לחיות עם זה

צביקה פוגל:  זה לא פוגע בהצעת החוק

גלעד בהט: כולם מסכימים על זה

גלעד בהט:  הרי יש עקרון שכולם מסכימים עליו שהוא כמו הצעת חוק ממשלתית

גלעד בהט:  תכניסו אותו

גלעד בהט:  יש סעיף שהוא המחלוקת, אותו שימו בהוראת שעה

גלעד בהט:  זה מה שאנחנו מבקשים

גלעד בהט:  לא להכניס עכשיו הכול להוראת שעה

גלעד בהט:  העברנו את הכול להוראת שעה

גלעד בהט:  זה לא הגיוני

גלעד בהט:  הרי כולם מסכימים על הנוסח הממשלתי

גלעד בהט:  כולם הסכימו על זה

גלעד בהט:  את הנוסח הזה נעביר

גלעד בהט:  יש סעיף אחד שהוא המחלוקת והוא השווי, חילוט בשווי של אמצעים, אותו נשים בהוראת שעה

גלעד בהט:  הם לא מתנגדים לזה

איילת לוי נחום: משרד המשפטים, יש התנגדות להצעה?     

גלעד בהט: להפך, אחר כך יהיה יותר קל לבטל את הוראת השעה ולהשאיר את ההסדר כמו שהם רוצים

איילת לוי נחום: יש להם הצעת חוק רחבה

לילך וגנר: אני אומר לכם את האמת

לילך וגנר:  לכאורה זה יכול להיות פתרון טוב, אבל מצד שני זה נראה לי מאוד מוזר שנשים רק את הדבר הזה בהוראת שעה

מירי פרנקל-שור: אני לא מכירה דבר כזה

לילך וגנר: בדיוק

לילך וגנר:  אני לא מכירה הסדרים כאלה

לילך וגנר:  נראה לי שזה יכול להיות פתרון טוב לשים את כל ההסדר הזה יחד עם הוראת השעה של השנה

לילך וגנר:  הרי בסופו של דבר אם לא יעבור חוק החילוט הגדול ולא יהיה הסדר רוחבי, תמיד יהיה אפשר להאריך את זה או להפוך את זה להוראת קבע ולעשות את זה יותר מסודר

לילך וגנר:  אחת הסיבות שאנחנו ניסינו לקדם את ההצעה הזאת ולאפשר להעביר אותה במהירות מבלי לרדת לכל הרזולוציות האלה, וגם בוועדת שרים העמדה שלנו הייתה שחייבים לקדם את זה במהירות, זה המחיר שאנחנו משלמים ואז באמת יכולים להיות ניואנסים של הסדרים שלא מתיישבים אחד עם השני

לילך וגנר:      לכן נראה לי שהפתרון של הוראת השעה הוא יכול להיות פתרון שייתן מענה לכל הצדדים

לילך וגנר:  אני לא מצליחה להבין איך אפשר לעשות הוראת שעה רק לגבי סעיף קונקרטי בתוך הדבר הזה

צביקה פוגל: המשרד לביטחון לאומי, דוד

צביקה פוגל:  אתם מבינים מה ההצעה שמבקש משרד המשפטים?     

מירי פרנקל-שור: ההצעה היא שכל ההסדר יהיה בהוראת שעה

צביקה פוגל: כן, שכל ההסדר

צביקה פוגל:  לא רק סעיף 36ח

מירי פרנקל-שור: אני לא מבינה את ההתעקשות

מירי פרנקל-שור:  מצד אחד קיבלתם את מה שרציתם, אנחנו לא משנים, ומצד שני בינתיים יש לכם את ההסדר

מירי פרנקל-שור:  מה זה משנה אם 36ח בהוראת שעה? העיקר שיש לכם

מירי פרנקל-שור:  יעבור ההסדר העיקרי, נעשה סדר

מירי פרנקל-שור:  לא יעבור ההסדר העיקרי, אתם ממשיכים בהוראת השעה

קרן ברק: אני אומר כמה מילים

קרן ברק:  מלכתחילה כל ההסדר הזה שהוכנס מהתחלה היה כקבע

קרן ברק:  כרגע יש לנו את המחלוקת ואמרנו שנעשה הוראת שעה

קרן ברק:  הממשלתית – יחד עם משרד המשפטים – היא כבר כמה שנים

קרן ברק:  אנחנו מציעים משהו הפוך

קרן ברק:  כדי שההסדר הזה באמת יהפוך לקבוע, בין אם בצורה הזאת ובין אם בממשלתית, כאשר הממשלתית תעבור - ההסדר הזה יבוטל

מירי פרנקל-שור: יש ערך רב להעביר הצעה שכזאת בהסכמה

מירי פרנקל-שור:  בסך הכול המשטרה מקבלת כאן דבר שהוא לא דבר טריביאלי, להיכנס לבית ללא צו

מירי פרנקל-שור:  זה דבר לא פשוט ומורכב מאוד

מירי פרנקל-שור:  אני חושבת שכדאי ונכון לא להתעקש על ההסדר הזה של כן קבע או לא קבע

מירי פרנקל-שור:  מה שחשוב זה שאתם מקבלים את הכלי

מירי פרנקל-שור:  במשך הזמן נראה איך הצעת החוק הזאת מתפתחת

מירי פרנקל-שור:  נראה אם בכלל יש צורך

מירי פרנקל-שור:  יש הוראת שעה, יעבור ההסדר העיקרי, נעשה סדר

מירי פרנקל-שור:  לא יעבור ויהיה צורך – נאריך את הוראת השעה

מירי פרנקל-שור:  אני חושבת שכדאי לכם להסכים להסדר ולא לחצות אותו כך שחלק בהוראת שעה וחלק לא בהוראת שעה

קריאה: לדעתי זה נושא חדש

קריאה: הכול הופך להיות הוראת שעה?     

מירי פרנקל-שור: בסופו של דבר חשוב לראות את המטרה ה-

מירי פרנקל-שור:  שהיא 

קריאה: אדוני היושב ראש, תעביר הכול בהוראת שעה

קרן ברק: גם חלקי נשק בהוראת שעה?     

לילך וגנר: לא, חלקי נשק מהותיים, הוראת קבע

לילך וגנר:  אין מחלוקת

לילך וגנר:  זה תיקון כללי שנועד לעשות סדר מבחינת ההלימה לגבי חלקי נשק מהותיים

לילך וגנר:  אין מחלוקת שהתיקון של חלקי נשק מהותיים הוא לא בהוראת שעה אלא בהוראת קבע

קריאה: ואז שני הסדרים הוא בהוראת שעה והסדר אחד הוא בקבע?     

לילך וגנר: נכון

לילך וגנר:  קודם היה חיפוש בהוראת שעה ועכשיו יש שני הסדרים בהוראת שעה וההסדר של חלקי נשק שהוא בקבע

נאור שירי: יחסית זה פשוט

נאור שירי:  כולם מסכימים על המהות

נאור שירי:  לא צריך לסבך את זה

תמר איבלמן: אני רוצה לומר לגבי השאלה של קרן לגבי קרן החילוט

תמר איבלמן:  זה דורש עמדה של האוצר

תמר איבלמן:  לרוב אין הסכמה

איילת לוי נחום: האוצר הסכים מהותית

דוד לוי: אני רוצה להעיר הערה

דוד לוי:  אתם חברי הכנסת, אתם החשובים, אתם הפרלמנט

נאור שירי: מה מעמד היועץ של השר בוועדה? אני לא מבין את זה

נאור שירי:  הוא שוטר? הוא מהפרקליטות לשעבר?     

מירי פרנקל-שור: אני יכולה להגיד לך שהייתה דוברת השר, עורכת דין שטענה

דוד לוי: הוא גם מחא לה כפיים

נאור שירי: אני גם אז שאלתי על זכות הדיבור שלה

נאור שירי:  תיזכרו

נאור שירי:  אני רוצה להבין כי לי יש עכשיו דיון יותר חשוב ואני אשמח שהיועץ שלי גם ישב כאן ויטען במקומי

נאור שירי:  אפשר? אני מנסה להבין פרוצדורלית

נאור שירי:  יש לי עכשיו דיון חשוב מאוד בוועדת החוקה

נאור שירי:  היועץ שלי גם יטען את זה יותר טוב ממני

יצחק קרויזר: היה דיון על זה בוועדת החוקה ונאמר שיועצים של שרים יכולים

יצחק קרויזר:  בשבוע שעבר היה את אותו ויכוח

דוד לוי: אני כאן כהוראת שעה

נאור שירי: כל הממשלה הזו בהוראת שעה

צביקה פוגל: חברים, בואו נתייחס ברצינות להערות האחד של השני

צביקה פוגל:  אני בהחלט מתייחס להערה של חבר הכנסת נאור שירי

צביקה פוגל:  חבר הכנסת קרויזר, אתה המציע, דבר

יצחק קרויזר: יש עניין להשאיר את כל הקטע הזה כקבוע, של גורמי המקצוע

יצחק קרויזר:  יש חשיבות לעגן את זה כך שזה ייכנס כך בחוק

יצחק קרויזר:  לכן אני חושב שההתעקשות היא, בסדר, על הסעיף עצמו ולא על כל הקטע עצמו

יצחק קרויזר:  לגורמי המקצוע יש את הסיבות שלהם שהם לוקחים את זה

צביקה פוגל: מול זה עומדת האפשרות שאנחנו לא נגיע כאן להסכמות

צביקה פוגל:  אני רוצה שנצא מכאן כשכולם מסכימים

צביקה פוגל:  בסופו של דבר את החוק הזה על כל המרכיבים שלו אנחנו כן מעבירים

צביקה פוגל:  כל הקטע הזה יאושר כהוראת שעה

צביקה פוגל:  לחלק אותו מבפנים יוצר כאן אי הסכמות

צביקה פוגל:  אני חושב שזה לא נכון

צביקה פוגל:  קיבלנו את כל מה שרצינו כהוראת שעה

צביקה פוגל:  בעוד שנה נשב יחד ונעשה את זה קבוע

צביקה פוגל:  גם אנחנו נצבור את הניסיון לגבי העניין הזה

צביקה פוגל:  אני חושב שההתעקשות הזאת, התעקשנו שזה יהיה קיים, קיבלנו את זה כהוראת שעה

צביקה פוגל:  אני מזכיר לכם שבתחילת הדיון היה שבכלל אין הסכמה על העניין הזה

צביקה פוגל:  עכשיו יש הסכמה ואנחנו קובעים את זה כהוראת שעה, בואו נריץ את זה, בואו נקבל את הפשרה הקטנה הזאת

צביקה פוגל:  אני חושב שזה נכון ולא נחלק את זה אלא אם כן מישהו כאן חושב שיש משמעות קריטית להחלטה

גלעד בהט: תן לנו שתי דקות

צביקה פוגל: אצלי שתי דקות זה שתי דקות

צביקה פוגל:       חבר הכנסת אלי דלל, יש לך משהו לומר?     

אליהו דלל: אני איתך

אליהו דלל:  אני חושב שהנושא המהותי, ברגע שהוא נסגר

אליהו דלל:  כל השאר הוא טכני וחבל על הזמן

צביקה פוגל: חבר הכנסת צבי סוכות?     

צבי ידידיה סוכות: אני מסכים איתך

צביקה פוגל: חבר הכנסת נאור שירי?     

נאור שירי: אין לי בעיה

מירי פרנקל-שור: לפרוטוקול, זה שינוי סעיף

מירי פרנקל-שור:  כיוון שההסתייגות כבר בעצם מצויה בתוכן של ה-

מירי פרנקל-שור:  הדיווח הוא לא רק ליועצת המשפטית של הממשלה אלא גם לוועדה לביטחון פנים ולכן שלושה חודשים, הדיווח הוא 

חיאם קעאדל: אדוני היושב ראש, אם יורשה לי להגיד כמה מילים שהן חלק מהבעיה אבל לא קשורות לדיון הזה

חיאם קעאדל:  אני סמנכ"ל מרכז השלטון המקומי לעניין החברה הערבית

חיאם קעאדל:  אני רוצה לומר משהו שלא קשור לדיון אבל זה חלק מהבעיה של המשק

חיאם קעאדל:      שלשום ישבתי במשרד ועיינתי בכל ההתכתבויות שלנו לקידום החקיקה הזו

חיאם קעאדל:  אחד המכתבים שעלה לי ביד, כל הנושא של ה-סימים בלי אב ובלי אימא שהם משמשים פושעים ועבריינים גם לאיומים, גם לסחיטה, גם לסחר בנשק

חיאם קעאדל:  אי אפשר להשאיר את זה פרוץ

חיאם קעאדל:  חייבים לטפל בזה

חיאם קעאדל:  צריך להעלים את זה מהשוק

חיאם קעאדל:  אסור שיהיה סים שיימכר בלי שתהיה אחריות על בעל מספר הטלפון

חיאם קעאדל:  השוק הזה פרוץ והוא פתח לפשיעה, לעבריינות, לטרור, להעלמת הון, לאיומים, לכל

חיאם קעאדל:  זה נושא חשוב שצריך לקחת אותו לתשומת לב הוועדה

חיאם קעאדל:  אני מקווה שחברי הכנסת ששומעים אותי יעשו עם זה משהו

צביקה פוגל: אני אעשה לך את החיים יותר קלים

צביקה פוגל:  תעלה את זה על הכתב ותעביר לי

חיאם קעאדל: יש לי מכתב ששלחתי

אליהו דלל: שיעביר לשר התקשורת וגם אלינו במקביל

חיאם קעאדל: יש לי מכתבים של חיים ביבס ששלחנו בנושא

חיאם קעאדל:  אני אעביר לך אותם

צביקה פוגל: תעביר גם אלי וגם לשר התקשורת, כמו שאומר חבר הכנסת אלי דלל

צביקה פוגל:  אנחנו נעלה את זה כהצעה לדיון

חיאם קעאדל: כשאתה קונה מכשיר, אתה רושם את ה-סים על השם שלך עם מספר תעודת זהות

חיאם קעאדל:  היום תיגש לכל חנות טלפונים, תקנה סים, אתה יכול לאיים עלי, עליו, על כל מי שאתה רוצה

צביקה פוגל: גלעד, אני רגיל שהמשטרה מקיימת את הבטחתה

גלעד בהט: רק שנייה

גלעד בהט:  אני יוצא רגע לראות מה קורה

צביקה פוגל: חמש דקות הפסקה

צביקה פוגל: זה לא רק לחברה הערבית

צביקה פוגל:  זה בייחוד

צביקה פוגל:  אין מה לעשות, סטטיסטיקה לא יכולים לשנות וזאת הסטטיסטיקה

צביקה פוגל:  הלוואי וזה לא היה כך

צביקה פוגל:  אני יודע שאני איתך בעניין הזה

צביקה פוגל:  אני מקווה שבעוד שנה נוכל להוריד את ה-בייחוד ואת החברה הערבית בכלל

וליד אל-הואשלה: אני מבקש שיודגש שזה משהו כללי

וליד אל-הואשלה:  לא נגד החברה הערבית

אליהו דלל: זה נכון שהסטטיסטיקה היא כזאת אבל בדברי ההסבר, הוא בעצם אומר אל תשייכו את זה רק לחברה הערבית

אליהו דלל:  בסדר

אליהו דלל:  ההערה שלו היא נכונה

אליהו דלל:  החוק לא מדבר על החברה הערבית

אליהו דלל:  הכול בסדר

מירי פרנקל-שור: בנאום של היום זה לא ייכנס

צביקה פוגל: לא ייכנס בנאום שלי על דברי ההסבר

צביקה פוגל:  אני לא רוצה להתחיל לשנות עכשיו

צביקה פוגל:  בדברי ההסבר שלי כשאני מציג את החוק לקריאה שנייה ושלישית, לא יופיע ה-בייחוד בחברה הערבית

צביקה פוגל:  בחוק זה בכלל לא מופיע אלא רק בדברי ההסבר

אליהו דלל: זה לא חוק למגזר הערבי

אליהו דלל:  צריך להבין את זה

וליד אל-הואשלה: אבל ברגע שמייחדים את זה

צביקה פוגל: לא מייחדים את זה

צביקה פוגל:  בחוק שיפורסם אין את המילה "ערבית"

אליהו דלל: בחוק זה לא מופיע

אליהו דלל:  אין דבר כזה

אליהו דלל:  גם לא יכול להיות

אליהו דלל:  אסור שזה יופיע

אליהו דלל:  לא שאתה מבקש, אלא להפך, אנחנו חושבים שצריך להיות ברור

צביקה פוגל: בואו נתקדם

צביקה פוגל:  גלעד, אני חייב להמשיך

אליהו דלל: אדוני היושב ראש, יש כאן באמת משהו לא הגיוני

אליהו דלל:  דיברנו על המהות

צביקה פוגל: המהות סוכמה

אליהו דלל: בוא נלך להצבעה

צביקה פוגל: המהות סוכמה ואנחנו הולכים להצבעה

צביקה פוגל:  חבר הכנסת יצחק קרויזר, סיכמנו את מה שסיכמנו

צביקה פוגל:  אנחנו הולכים על הקבוע

יצחק קרויזר: כן

צביקה פוגל: לילך, תמר, זה בסדר?     

לילך וגנר: כן

צביקה פוגל: משטרת ישראל, זה בסדר מבחינתכם

גלעד בהט: חיובי

צביקה פוגל: רק רציתי לוודא שכולם מסכימים

צביקה פוגל:  ההסכמה שהושגה בחלק של החילוט היא שאנחנו מוותרים על סעיף שווי האמצעים כדי שלא לכלול את כל הסעיף הזה על תקן של הוראת שעה

צביקה פוגל:  נוריד את שווי האמצעים וכל הסעיף הזה יהיה סעיף קבוע ולא הוראת שעה

צביקה פוגל:  זה מה שסוכם על ידי המציע

צביקה פוגל:  זאת הצעתך

צביקה פוגל:  המשרד לביטחון לאומי? מקובל

צביקה פוגל:  משרד המשפטים?     

לילך וגנר: מקובל

צביקה פוגל: משטרת ישראל?     

גלעד בהט: מקובל

צביקה פוגל: יפה מאוד

צביקה פוגל:  מה השלב הבא?     

מירי פרנקל-שור: מה עם החילוט?     

איילת לוי נחום: לעניין החילוט הבנתי שיש הסכמה שזה יהיה לאוצר המדינה

צביקה פוגל: כן

צביקה פוגל:  זה יהיה לאוצר המדינה

צביקה פוגל: נשאר לנו רק סעיף אחד

צביקה פוגל:  נסיים את הסעיף האחרון

צביקה פוגל:  למען הסדר הטוב, אנחנו נקריא את הסעיף האחרון ומיד נצביע

איילת לוי נחום: תיקון חוק השיפוט הצבאי – הוראת שעה     חוק השיפוט הצבאי התשט"ו-1955, בסעיף 247, האמור בו יסומן "(א)" ואחריו יבוא:     "(ב)	בתקופת הוראת השעה כאמור בסעיף 25 לפקודת סדר הדין הפלילי (מעצר וחיפוש) (נוסח חדש), התשכ"ט-1969 (בסעיף זה – פקודת מעצר וחיפוש), יחולו הוראות סעיף קטן (א) בשינויים המחויבים ובשינוים אלה:     

איילת לוי נחום: בלי לגרוע מהוראות סעיף 249, החיפוש לפי סעיף 25(ב) יתועד באופן שייקבע בנוהלי המשטרה הצבאית

איילת לוי נחום: מספר האישורים לחיפוש ללא צו שניתנו לפי סעיף 25(ב) לפקודת מעצר וחיפוש והעבירות שבשלהן ניתנו האישורים

איילת לוי נחום: מספר כלי הנשק שנתפסו לפי סעיף 25(ב)(1) לפקודת מעצר וחיפוש

איילת לוי נחום:  לפני תום תקופת הוראת השעה – כאן זה יהיה 45 ימים לפני - כאמור ידווח התובע הצבאי הראשי לוועדה לביטחון לאומי של הכנסת על מספר כתבי האישום שהוגשו בתיקים שבהם בוצע חיפוש לפי סעיף 25(ב)"

נאור שירי: אמרנו שהשר לביטחון לאומי ידווח כל ארבעה חודשים?     

צביקה פוגל: אחרי ארבעה חודשים, אחרי שלושה חודשים ואחרי שלושה וחצי חודשים

צביקה פוגל:  זה מה שיופיע שם

צביקה פוגל:  זה יהיה אקוויוולנטי למה שאנחנו קבענו

איילת לוי נחום: דיווח אחד אחרי ארבעה חודשים, השני אחרי שלושה חודשים, והשלישי 45 ימים לפני תום התקופה

יהודה רשתיאן: שתי התייחסויות קטנות

יהודה רשתיאן:  הראשונה – איילת, בהמשך לשיחתנו, צריך להוסיף את הדיווח של קצין משטרה צבאית ראשי לפרקליט הצבאי הראשי, בדומה לחובת הדיווח למפקח הכללי של המשטרה שידווח ליועצת המשפטית לממשלה

יהודה רשתיאן:  אצלנו הדיווח יהיה של קצין משטרה צבאית ראשי – שהוא בצבא המקביל למפכ"ל - לפרקליט הצבאי הראשי

יהודה רשתיאן:       עוד תיקון אחד של נוסח

יהודה רשתיאן:  לדעתי ב-(3)(ד), לפי סעיף 25(ג)(3)

יהודה רשתיאן:  אלה תיקוני נוסח

יהודה רשתיאן:  אני אומר שאולי יהיה צריך לעשות תיקוני נוסח, ככל שיידרש

איילת לוי נחום: עכשיו אנחנו עוברים להסתייגויות

איילת לוי נחום:  יש עתיד, סיעת העבודה, המחנה הממלכתי

איילת לוי נחום:  אם מקובל על חבר הכנסת נאור שירי להצביע על כל ההסתייגויות כמקשה אחת וכולן יועברו למליאה

נאור שירי: כן

איילת לוי נחום: אם כן, עכשיו אנחנו מצביעים על ההסתייגויות

איילת לוי נחום:  מי שמבקש להכניס את ההסתייגויות לחוק, יצביע בעד

איילת לוי נחום:  מי שמתנגד להכניס אותן, יצביע נגד

צביקה פוגל: מי בעד קבלת ההסתייגויות? 1

צביקה פוגל:  מי נגד? מי נמנע?     

צביקה פוגל: ההסתייגויות לא נתקבלו     

צביקה פוגל: ההסתייגויות לא נתקבלו

צביקה פוגל:  זה יוצג במליאה

לוי נחום: הסתייגויות נדחו

לוי נחום:  עכשיו נעבור להצבעה על הצעת חוק המאבק בכלי הנשק הבלתי חוקיים (תיקון חקיקה והוראת שעה), התשפ"ג-2023 עם כל השינויים שנערכו

צביקה פוגל: מי בעד קבלת הצעת החוק? 4

צביקה פוגל:  מי נגד? מי נמנע?     

צביקה פוגל: אושר     

צביקה פוגל: אני שמח לציין ולהודות לכולם על אישור של אחד החוקים היותר חשובים לביטחון האישי של תושבי מדינת ישראל

צביקה פוגל:  תודה רבה על המאמץ האדיר שהשקעתם

צביקה פוגל:      תודה רבה לך יצחק קרויזר על העבודה

צביקה פוגל:      הצוות המשפטי, עשיתם עבודה ענקית

צביקה פוגל:  תודה רבה לכולם

צביקה פוגל:  מנהלת הוועדה, כרגיל

צביקה פוגל:      אתם משוחררים

צביקה פוגל:  ניפגש בדברים הטובים, אני מקווה